BWYD, CYMRU Enwi, cymhwyso a chychwyn 1 Enw'r Rheoliadau hyn yw Rheoliadau Honiadau am Faethiad ac Iechyd (Cymru) 2007, maent yn gymwys o ran Cymru a deuant i rym ar 1 Hydref 2007. Dehongli 2 1 Yn y Rheoliadau hyn — ystyr “y Ddeddf” (“ the Act ”) yw Deddf Diogelwch Bwyd 1990; mae i “awdurdod bwyd” yr ystyr sydd i “ food authority ” yn adran 5(1A) a (3)(a) a (b) o'r Ddeddf; ystyr “awdurdod iechyd porthladd” (“ port health authority ”) mewn perthynas ag unrhyw ardal iechyd porthladd a sefydlwyd drwy orchymyn o dan adran 2(3) o Ddeddf Iechyd y Cyhoedd (Rheoli Clefydau) 1984, yw awdurdod iechyd porthladd ar gyfer yr ardal honno a sefydlwyd drwy orchymyn o dan adran 2(4) o'r Ddeddf honno; ystyr “y Rheoliad” (“ the Regulation ”) yw Rheoliad (EC) Rhif 1924/2006 Senedd Ewrop a'r Cyngor ar honiadau am faethiad ac iechyd a wneir am fwydydd . 2 Mae i ymadroddion a ddefnyddir yn y Rheoliadau hyn ac yn y Rheoliad yr un ystyr yn y Rheoliadau hyn ag sydd iddynt yn y Rheoliad hwnnw. 3 Mae unrhyw gyfeiriad at Erthygl â Rhif yn gyfeiriad at yr Erthygl sy'n dwyn y Rhif hwnnw yn y Rheoliad. Awdurdodau Cymwys 3 Yr awdurdod cymwys at ddibenion y Rheoliad — a o ran Erthyglau 1(4), 15(2), 16(2) a 18(2) yw'r Asiantaeth Safonau Bwyd, a b o ran Erthygl 6(3) yw — i pob awdurdod iechyd porthladd yn ei ddosbarth, a ii y tu allan i'r cyfryw ddosbarthau, pob awdurdod bwyd yn ei ardal. Gorfodi 4 Rhaid i bob awdurdod iechyd porthladd o fewn ei ddosbarth a phob awdurdod bwyd o fewn ei ardal weithredu a gorfodi darpariaethau'r Rheoliadau hyn a'r Rheoliad. Tramgwyddau a Chosbau 5 1 Yn ddarostyngedig i'r rhanddirymiad a geir yn Erthygl 1(3) (ynghylch nodau masnach etc ) ac i'r mesurau trosiannol a geir yn Erthygl 28, mae unrhyw berson sydd yn mynd yn groes i ddarpariaethau'r Rheoliad a bennir ym mharagraff (2) neu sy'n methu cydymffurfio â hwy yn euog o dramgwydd ac yn atebol — a o'i gollfarnu ar dditiad i gyfnod yn y carchar nad yw'n hwy na dwy flynedd neu i ddirwy, neu i'r ddau. b o'i gollfarnu'n ddiannod i gyfnod yn y carchar nad yw'n hwy na thri mis, neu i ddirwy nad yw'n fwy na'r uchafswm statudol, neu i'r ddau. 2 Dyma'r darpariaethau a bennir— a Erthygl 3 (gofynion cyffredinol ynghylch pob honiad); b Erthygl 4(3) (cyfyngiadau ar honiadau a all gael eu gwneud am ddiodydd alcoholaidd); c Erthygl 6(2) (gofyniad i gyfiawnhau defnyddio honiadau); ch Erthygl 7 (gofynion ar gyfer gwybodaeth faethol); d Erthygl 8(1) (gofynion ar gyfer honiadau maethol); dd Erthygl 9 (gofynion ar gyfer honiadau cymharol); e Erthygl 10(1), (2) a (3) (gofynion ar gyfer honiadau am iechyd); f Erthygl 12 (gwahardd honiadau penodol am iechyd); ac ff Erthygl 14(2) (gofynion ar gyfer honiadau i leihau risg clefydau). Cymhwyso amrywiol ddarpariaethau'r Ddeddf 6 Mae darpariaethau canlynol y Ddeddf yn gymwys at ddibenion y Rheoliadau hyn gyda'r addasiad bod unrhyw gyfeiriad yn y darpariaethau hynny at y Ddeddf neu Ran ohoni i'w ddehongli fel cyfeiriad at y Rheoliadau hyn— a adran 2 (ystyr estynedig “sale” etc. ); b adran 3 (rhagdybiaeth bod bwyd wedi'i fwriadu ar gyfer ei fwyta gan bobl); c adran 20 (tramgwyddau oherwydd bai person arall); ch adran 21 (amddiffyniad diwydrwydd dyladwy), fel y mae'n gymwys at ddibenion adran 14 neu 15; d adran 22 (amddiffyn cyhoeddi yng nghwrs busnes); dd adran 30(8) (sy'n ymwneud â thystiolaeth ddogfennol); e adran 34 (terfyn amser ar gyfer erlyn); f adran 36 (tramgwyddau gan gyrff corfforaethol); ff adran 36A (tramgwyddau gan bartneriaethau Albanaidd); ac g adran 44 (amddiffyn swyddogion sy'n gweithredu'n ddidwyll). Rhwystro swyddogion a darparu gwybodaeth etc 7 1 Bydd unrhyw berson sydd — a yn fwriadol yn rhwystro unrhyw berson sy'n gweithredu i roi'r Rheoliadau hyn ar waith; neu b heb achos rhesymol, yn methu â rhoi i unrhyw berson sy'n gweithredu i roi'r Rheoliadau hyn ar waith unrhyw gymorth neu wybodaeth y mae'r person hwnnw yn rhesymol ofyn amdano, yn euog o dramgwydd ac yn atebol ar gollfarn ddiannod i gyfnod yn y carchar na fydd yn hwy na thri mis neu i ddirwy na fydd yn fwy na lefel 5 ar y raddfa safonol neu i'r ddau. 2 Bydd unrhyw berson sydd, yn cydymffurfio'n honedig ag unrhyw ofyniad a grybwyllir ym mharagraff (1)(b), gan wybod neu yn ddi-hid yn rhoi gwybodaeth sy'n anwir neu'n gamarweiniol mewn unrhyw fanylyn o bwys, yn euog o dramgwydd ac yn atebol — a o'i gollfarnu ar dditiad i gyfnod yn y carchar nad yw'n hwy na dwy flynedd neu i ddirwy, neu i'r ddau. b o'i gollfarnu'n ddiannod i gyfnod yn y carchar nad yw'n hwy na thri mis, neu i ddirwy nad yw'n fwy na'r uchafswm statudol, neu i'r ddau; 3 Ni chaniateir dehongli dim ym mharagraff (1)(b) fel pe bai'n ei gwneud yn ofynnol i unrhyw berson ateb unrhyw gwestiwn neu roi unrhyw wybodaeth os byddai gwneud hynny yn gallu argyhuddo'r person hwnnw. Diwygio Rheoliadau Labelu Bwyd 8 1 Diwygir Rheoliadau Labelu Bwyd 1996 o ran Cymru yn unol â pharagraff (2). 2 Ar ôl paragraff (4) o reoliad 41, mewnosoder y paragraff a ganlyn— 5 Nothing in regulation 40 or in Schedule 6 or 8 operates to prohibit or, as the case may be, restrict a claim made in accordance with the conditions of Regulation (EC) 1924/2006 of the European Parliament and of the Council on nutrition and health claims made on foods . G. Thomas O dan awdurdod y Gweinidog dros Iechyd a Gwasanaethau Cymdeithasol, un o Weinidogion Cymru. 6 Medi 2007